पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार कोरोना संक्रमण बढ़ता जा रहा है जिसके बाद बाड़मेर शहर के लोगों ने जागरूकता का परिचय देते हुए दो परिवारों ने आगामी सात व आठ मई को होने वाली शादियों के कार्यक्रम को शॉर्ट कर दिया है लोगों का कहना है कि कोरोना बढ़ रहा है सरकार लगातार अपील कर रही है कि शादियों के कार्यक्रम को शॉर्ट कर दिया जाएं। बाड़मेर शहर के लोगो ने बात को मानते हुए शादी के सभी कार्यक्रम स्थगित करते हुए शादियों की जो बुकिग थी उसे केन्सिल कर दी है। अब केवल फेरे का कार्यक्रम ही रखा है।
बाड़मेर शहर में अलग-अलग जगह एक दर्जन से भी ज्यादा शादियां हैं। शहर के मनीष कुमार के भाई रवि की शादी 7 मई को आज से दो-तीन माह पहले शादी तय हो रखी थी। जिसको लेकर मैरिज गार्डन से लेकर टेट, बंदोली, डीजे बुक करवाये हुए थे लेकिन कोरोना बढ़ने के कारण सभी तरह के कार्यक्रम को स्थगित कर दिया है।
अब कार्यक्रम को शॉर्ट करते हुए केवल 20-25 लोगो की उपस्थिति में फेरे का कार्यक्रम होगा। जितेन्द्र जैन की बहन की शादी 8 मई को करीब छ: माह पहले तय की गई थी जिसकी सारी बुकिंग तीन-चार महिने पहले करवा दी थी लेकिन कोविड बढ़ने के कारण 24 गांव भवन सहित सारी बुकिंग कैन्सिल कर दी।
प्रीतिभोज व आशीर्वाद समारोह स्थगित
शहर में दर्जन भर शादिया थी लेकिन बढ़ते कोरोना संक्रमण के चलते लोगों ने शादी को स्थगित नहीं किया लेकिन 1000-1500 लोगों का होने वाली प्रीतिभोज व आशीर्वाद समारोह स्थगित कर दिया। परिजनों का कहना है कि जब कोविड संक्रमण कम होगा तब खाने का कार्यक्रम कर लेगें।
31 लोगो में से किसे छोड़े और किसे बुलावे
जितेन्द्र जैन के मुताबिक मैंने मेरी बहन की शादी धूमधाम से करने के लिए पिछले छह माह से तैयारी चल रही थी हमने बुकिंग भी करवा दीं। हमें लग रहा था कोरोना कुछ कम होगा लेकिन कोराना संक्रमण कम होने का नाम नही ले रहा है। गाइडलाइन के अनुसार 31 लोगों को ही बुला सकते हैं।
अब यह समझ नहीं आ रहा है 31 मे से किसे बुलावे और किसे छोड़ें तब परिवार वालों से विचार-विमर्श कर यह निर्णय लिया कि शादी को तो स्थगित नहीं कर सकते है लेकिन शादी के कार्यक्रम के लिए जो मैरिज गार्डर, डीजे, घोड़ी बुक करवा रखी थी उसे स्थगित कर दिया है।
बीएलओ मुकेश अमन बताते है कि प्रशासन ने वार्डवार टीमें बना रखी है कि आप शादी वालों घरों में जाकर उनसे समझाइश करें और कम लोगों को ही बुलाएं, अगर हो सके तो कार्यक्रम स्थगित कर दें। मैंने लोगों को समझाया तो लोग मान भी गये कि जो प्रीतिभोज शादी समारोह का कार्यक्रम होता है उसे स्थगित कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva zho_Hant eng_Latn